**Aapeli Yrjö Johannes Räsänen** (s. 1. kesäkuuta 1998 Tampere) on suomalainen jääkiekkoilija, joka edustaa SM-liigajoukkue Kalevan Palloa. Hän toimii joukkueen varakapteenina. Räsänen on pelipaikaltaan keskushyökkääjä. Hän laukoo oikealta.

Ura
---

### Seuraura

Räsänen on Tapparan kasvatti. Hän voitti seurassa kauden 2011–2012 päätteeksi C-nuorten SM-hopeaa. Kaudella 2012–2013 Räsänen nousi Tapparan C-nuorten kapteeniksi. Kaudella 2013–2014 hän oli seuran B-nuorten paras pistemies, maalintekijä ja syöttäjä tehoilla 16+21=37. Kaudella 2014–2015 Räsänen nousi jo 16-vuotiaana Tapparan SM-liigajoukkueen harjoitusvahvuuteen. Hän ei kuitenkaan missään vaiheessa tehnyt liigasopimusta tai liigadebyyttiään pelatakseen tulevaisuudessa Yhdysvaltain yliopistosarjoissa. Kaudella 2015–2016 Räsänen nousi jo 17-vuotiaana Tapparan A-nuorten kapteenistoon ja oli joukkueen toiseksi paras maalintekijä ja kolmanneksi paras pistemies tehoilla 19+19=38. Hän jakoi myös Tapparan sisäisen tehotilaston voiton Henri Jokiharjun kanssa lukemalla +17.

Edmonton Oilers varasi Räsäsen kuudennella kierroksella 153. pelaajana NHL:n varaustilaisuudessa 2016. Hänet varasi myös samana kesänä myös Dinamo Riika koko KHL:n varaustilaisuuden seitsemäntenä pelaajana ja ensimmäisenä suomalaispelaajana. Lisäksi Räsäsen varasi myös USHL-junioriliigan Sioux City Musketeers numerolla 103. Hän siirtyi joukkueeseen kaudeksi 2016–2017. Joukkueessa pelasi ennestään Räsäselle alle 18-vuotiaiden maailmanmestarijoukkueesta tuttu ketjukaveri Eeli Tolvanen. Räsänen eteni Musketeersin kanssa aina Clark Cup-finaaleihin saakka, mutta mestaruuden vei kuitenkin Chicago Steel otteluvoitoin 3–2.

Kaudeksi 2017–2018 Räsänen kiinnitettiin Boston Collegen yliopistojoukkueeseen. Hän voitti joukkueessa Hockey Eastin runkosarjan mestaruuden. Toukokuussa 2018 Dinamo Riika kauppasi Räsäsen ja hyökkääjä Victor Raskin KHL-oikeudet TsSKA Moskovaan vaihdossa puolustaja Dmitri Šuleniniin. *Junior-vuotensa* 2019–2020 päätteeksi hän voitti Hockey Eastin runkosarjan mestaruuden.

Räsänen siirtyi kaudeksi 2020–2021 kaksivuotisella SM-liigasopimuksella Kalevan Palloon. Hän teki liigadebyyttinsä kauden 2020–2021 avauskierroksella 2. lokakuuta 2020 Mikkelin Jukureita vastaan. Hänet merkittiin KalPan kakkossentteriksi laidoilleen Miikka Pitkänen ja Aleksi Klemetti. Räsänen sai ottelussa jääaikaa 16 minuuttia. Liigauransa avausmaalin hän teki neljännessä ottelussaan 16. lokakuuta 2020 ylivoimalla Oulun Kärppiä vastaan. Kaikkiaan Räsänen pelasi tulokaskautensa aikana 58 runkosarjaottelua tehopistein 13+10=23 ja neljä playoff-ottelua tehden yhden maalin. Hän oli runkosarjassa KalPan kolmanneksi paras maalintekijä Juuso Könösen kanssa. Räsänen sijoittui koko SM-liigan tulokkaiden maalipörssissä toiseksi edellään vain Ilveksen Roby Järventie sekä tulokkaiden pistepörssissä neljänneksi. Hän teki viisi voittomaalia, mikä oli eniten sekä liigan tulokkaista että KalPasta. Räsänen oli myös joukkueensa ainoa hyökkääjä, joka sai yhteensä yli sata minuuttia peliaikaa niin yli- kuin alivoimallakin. Hänellä oli myös KalPan paras aloitusprosentti (56,1%), mikä oli paras lukema myös SM-liigan tulokkaista. Räsänen oli myös Jesper Mattilan ohella joukkueensa ainoa kauden kaikki 58 runkosarjaottelua pelannut pelaaja.

Kaudella 2021–2022 Räsänen jakoi tehoilla 15+20=35 KalPan sisäisen pistepörssin neljännen sijan Aleksi Klemetin kanssa. Hän voitti 989 aloituksestaan 59,3%. Tilaston voitti Pelicansiin loppukaudella siirtynyt Hannes Björninen, joka tosin pelasi vain kymmenen ottelua ja otti 205 aloitusta. Huhtikuussa 2022 Räsänen teki KalPan kanssa kaksivuotisen jatkosopimuksen.

Räsänen nimettiin kaudeksi 2022–2023 KalPan varakapteeniksi. Hän teki liigauransa ensimmäisen kypärätempun runkosarjan kuudennella kierroksella 28. syyskuuta 2022 Tampereen Ilvestä vastaan. Räsänen teki KalPan 7–4-voittoon päättyneessä ottelussa myös kaksi syöttöpistettä. Häntä aiemmin KalPan SM-liigahistorian aikana viisi tehopistettä on onnistunut tekemään vain neljä pelaajaa: Jouni Rinne (1+4=5 14. lokakuuta 1986 ja 2+3=5 15. lokakuuta 1987), Marko Jantunen (1+4=5 27. maaliskuuta 1993), Wayne Thompson (4+1=5 23. lokakuuta 1988) ja Matti Järvinen (4+1=5 11. tammikuuta 2020). Jyrki Valta valitsi Räsäsen ottelun Alumnien tähtien ykköstähdeksi. Hän oli tehoilla 18+19=37 KalPan paras maalintekijä ja toiseksi paras pistemies Jaakko Rissasen jälkeen.

### Maajoukkueura

Räsänen pelasi alle 20-vuotiaiden MM-kilpailuissa vuosina 2017 ja 2018. Ensimmäisessä turnauksessa hän jakoi Suomen sisäisen piste- ja syöttöpörssin voiton Eeli Tolvasen kanssa tehoilla 2+4=6. Valmennus valitsi hänet joukkueen turnauksen yhdeksi kolmesta parhaasta pelaajasta. Vuoden 2018 turnauksessa Räsänen oli Suomen paras maalintekijä neljällä osumallaan.

Räsänen pelasi myös alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Räsänen oli turnauksessa Suomen johtava sentteri laidoillaan Kristian Vesalainen ja Eeli Tolvanen. Hän voitti joukkueensa sisäisen syöttöpörssin ja jakoi sisäisen pistepörssin voiton Tolvasen kanssa tehoilla 3+6=9. Räsänen jakoi myös Suomen sisäisen tehotilaston voiton Vesalaisen kanssa lukemalla +8. Hänet valittiin alkulohkossa Slovakiaa vastaan pelatun ottelun päätteeksi Suomen ottelun parhaaksi pelaajaksi. Välieräottelussa Yhdysvaltoja vastaan Räsänen teki kolmannen erän viiden viimeisen minuutin sisään tehot 2+1=3. Hänen toinen ylivoimalla syntynyt osumansa jäi Suomen 2–4-voittoon päättyneen ottelun ratkaisumaaliksi. Räsänen palkittiin Suomen joukkueen turnauksen yhtenä kolmesta parhaasta pelaajasta.

Räsänen pelasi myös alle 18-vuotiaiden Ivan Hlinkan muistoturnauksessa vuonna 2015. Suomen Jääkiekkoliitto palkitsi hänet alle 18-vuotiaiden maajoukkueen kauden 2015–2016 parhaana pelaajana Mikko Koivu -palkinnolla.

Räsänen edusti myös Suomen alle 17-vuotiaiden maajoukkuetta World U-17 Hockey Challengessa sekä Euroopan nuorten olympiafestivaaleilla vuonna 2015. Hän oli ensimmäisenä mainitussa turnauksessa joukkueensa paras syöttäjä neljällä syöttöpisteellään. Jälkimmäisenä mainittu turnaus päättyi pronssiin ja Räsänen voitti koko turnauksen piste- ja maalipörssin tehoilla 5+5=10 sekä tehotilaston lukemalla +10. Hänellä oli myös olympiafestivaalien paras aloitusprosentti (84,00 %). Räsänen on toiminut sekä alle 16- että 17-vuotiaiden maajoukkueen kapteenina. Yhteensä hän on pelannut 27 nuorten ja 47 poikien maaottelua.

Suomen A-maajoukkueessa Räsänen on pelannut kolme ottelua ilman tehopisteitä. Hän teki A-maajoukkuedebyyttinsä Karjala-turnauksessa 10. marraskuuta 2022 Turun Gatorade Centerissa Sveitsiä vastaan. Räsänen merkittiin Suomen 13. hyökkääjäksi. Hän nousi pelaavaan kokoonpanoon ottelun kolmannessa erässä, kun Anrei Hakulinen loukkaantui.

Pelityyli
---------

*The Hockey Writers*-sivustolla Räsästä on kuvailtu monipuoliseksi kahden suunnan hyökkääjäksi, joka sekä tukee aktiivisesti puolustusta että on älykäs hyökkäyspäässä. Hänen muihin vahvuuksiinsa kuuluu myös maalinedustapelaaminen. Räsänen laukoo oikealta.

Muuta
-----

Räsänen valmistui ylioppilaaksi Sammon keskuslukiosta syksyllä 2016. Hänen pikkuveljensä Iivari pelaa puolustajana Quinnipiac Universityn yliopistojoukkueessa. Veljesten isä Aimo Räsänen on näyttelijä, joka on esiintynyt muun muassa televisiosarjassa *Uusi päivä*.

Räsänen on puhunut julkisesti tasa-arvosta ja ottanut kantaa mm. ilmastomuutokseen ja sukupuolivähemmistöjen oikeuksiin. Syyskuussa 2020 hän aloitti tamperelaisen *Aamulehden* kolumnistina. Vuonna 2021 Räsänen aloitti Ihmisoikeusliiton *Älä riko urheilua* -kampanjan yhtenä keulakuvista.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Tappara | A-SM | 41 | 5 | 7 | 12 | 22 | – | – | – | – | – |
| 2015–2016 | Tappara **(A)** | A-SM | 50 | 19 | 19 | 38 | 26 | 3 | 1 | 0 | 1 | 0 | U18 | 7 | 3 | 6 | 9 | 12 |
| 2016–2017 | Sioux City Musketeers | USHL | 38 | 7 | 18 | 25 | 30 | 13 | 2 | 2 | 4 | 12 | JMM | 6 | 2 | 4 | 6 | 2 |
| 2017–2018 | Boston College | H-East | 32 | 4 | 12 | 16 | 45 | – | – | – | – | – | JMM | 5 | 4 | 0 | 4 | 4 |
| 2018–2019 | Boston College | H-East | 33 | 5 | 2 | 7 | 20 | – | – | – | – | – |
| 2019–2020 | Boston College | H-East | 34 | 11 | 13 | 24 | 14 | – | – | – | – | – |
| 2020–2021 | KalPa | SM-liiga | 58 | 13 | 10 | 23 | 34 | 4 | 1 | 0 | 1 | 6 |
| 2021–2022 | KalPa | SM-liiga | 58 | 12 | 23 | 35 | 28 | – | – | – | – | – |
| 2022–2023 | KalPa **(A)** | SM-liiga | 56 | 18 | 19 | 37 | 36 | 7 | 0 | 3 | 3 | 16 |
| 3 kautta | yhteensä | SM-liiga | 172 | 43 | 52 | 95 | 98 | 11 | 1 | 3 | 4 | 22 |

Lähteet
-------

* Aapeli Räsänen The Internet Hockey Databasessa (englanniksi)
* Aapeli Räsänen Eurohockey-sivustolla (englanniksi)
* Aapeli Räsänen *Elite Prospects*. Everysport Media Group AB.  (englanniksi)

### Viitteet

1. ↑  Kunnas, Kasperi; Romanoff, Kimmo: Mistä Nuorten Leijonien maalitykki sai lempinimen "Auringonpimennys"? – "Pistettiin vain takapuolta eteen" *MTVuutiset.fi*.  31.12.2017 kello 07.32. Telia Company AB. Viitattu 5.6.2018.
2. ↑  Salzano, Grant: Meet The Eagles, BC Men’s Hockey Edition: Aapeli Räsänen *bcinterruption.com*.  29.9.2017. Vox Media, Inc. Viitattu 16.10.2019. (englanniksi)
3. 1 2 3 4 5 6 7 8 9 10  Aapeli Räsänen *Elite Prospects*. Everysport Media Group AB.  (englanniksi)
4. ↑  Elite Prospects - Tappara U18 *eliteprospects.com*. Everysport Media Group AB. Viitattu 16.10.2019. (englanniksi)
5. 1 2  Aapeli Räsänen *Jatkoaika.com*. Jatkoaika r.y. Viitattu 29.6.2016.
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 16.10.2019. (englanniksi)
7. ↑  Elite Prospects - KHL Draft 2016 *eliteprospects.com*. Everysport Media Group AB. Viitattu 16.10.2019. (englanniksi)
8. ↑  Alle 18-vuotiaiden MM-kultajoukkueen tähti Räsänen siirtyy Yhdysvaltoihin *Jatkoaika.com*.  29.5.2016. Jatkoaika r.y. Viitattu 29.6.2016.
9. ↑  Aapeli Räsänen ensi kaudeksi yliopistosarjaan *Jatkoaika.com*.  23.2.2017. Jatkoaika r.y. Viitattu 28.3.2017.
10. ↑  Шипачёв и Кагарлицкий перешли в ХК «Динамо» (Москва) *khl.ru*.  17.5.2018. КХЛ. Viitattu 27.5.2023. (venäjäksi)
11. ↑  Seppä, Lassi: KalPa vahvistuu Aapeli Räsäsellä ja Jesper Mattilalla − "Hän tuo koppiin karismaa ja johtajuutta nuoresta iästään huolimatta" *Jatkoaika.com*.  9.4.2020. Jatkoaika r.y. Viitattu 5.5.2020.
12. ↑  Kalpa - Jukurit, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
13. ↑  Kalpa - Jukurit, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
14. ↑  Kalpa - Kärpät, 16.10.2020 *liiga.fi*.  16.10.2020. Jääkiekon SM-liiga Oy. Viitattu 18.10.2020.
15. ↑  Koljonen, Juha: KalPan pelaaja-arviot 2020-2021: Yksi kymppi, monta kiitettävää *Jatkoaika.com*.  18.5.2021. Jatkoaika r.y. Viitattu 5.6.2021.
16. ↑  Pelaajatilastot *liiga.fi*. Jääkiekon SM-liiga Oy. Viitattu 5.6.2021.
17. ↑  Elite Prospects - KalPa *eliteprospects.com*. Everysport Media Group AB. Viitattu 5.6.2021. (englanniksi)
18. ↑  Elite Prospects - KalPa *eliteprospects.com*. Everysport Media Group AB. Viitattu 19.4.2022. (englanniksi)
19. ↑  Pelaajatilastot *old.liiga.fi*. Jääkiekon SM-liiga Oy. Viitattu 19.4.2022.
20. ↑  Seppä, Lassi: Tuomas Kiiskinen ja Aapeli Räsänen jatkavat KalPassa ensi kaudella *Jatkoaika.com*.  21.4.2022. Jatkoaika r.y. Viitattu 21.4.2022.
21. ↑  KalPan kapteenisto Liiga-kaudelle 2022–2023 on valittu *kalpa.fi*.  12.8.2022. KalPa Hockey Oy. Viitattu 14.8.2022.
22. ↑  Liiga *facebook.com*.  28.9.2022. Jääkiekon SM-liiga Oy. Viitattu 28.9.2022.
23. ↑  Kalpa - Ilves, 28.9.2022 *liiga.fi*.  28.9.2022. Jääkiekon SM-liiga Oy. Viitattu 28.9.2022.
24. ↑  Elite Prospects - KalPa *eliteprospects.com*. Everysport Media Group AB. Viitattu 27.5.2023. (englanniksi)
25. ↑  Elite Prospects - Finland U20 *eliteprospects.com*. Everysport Media Group AB. Viitattu 16.10.2019. (englanniksi)
26. ↑  Vehviläinen, Saarijärvi ja Räsänen Suomen parhaat *Jatkoaika.com*.  4.1.2017. Jatkoaika r.y. Viitattu 4.1.2017.
27. ↑  Elite Prospects - Finland U20 *eliteprospects.com*. Everysport Media Group AB. Viitattu 16.10.2019. (englanniksi)
28. ↑  Elite Prospects - Finland U18 *eliteprospects.com*. Everysport Media Group AB. Viitattu 16.10.2019. (englanniksi)
29. ↑  BEST PLAYERS OF THE GAME SELECTED BY THE TEAM (pdf) *stats.iihf.com*.  24.4.2016. IIHF. Viitattu 29.6.2016. (englanniksi)
30. ↑  GAME SUMMARY (pdf) *stats.iihf.com*.  23.4.2016. IIHF. Viitattu 29.6.2016. (englanniksi)
31. ↑  Palkintosadetta Suomi-USA –ottelun erätauolla *leijonat.fi*.  4.5.2016. Suomen Jääkiekkoliitto ry – Finlands Ishockeyförbund rf. Viitattu 27.5.2023.
32. ↑  Elite Prospects - Finland U17 *eliteprospects.com*. Everysport Media Group AB. Viitattu 16.10.2019. (englanniksi)
33. ↑  Tilanne 13.11.2022
34. ↑  Suomi ja Sveitsi avaavat Karjala-turnauksen Turussa klo 18.30 – Leijonien kentälliset kauden avausottelussa *leijonat.fi*.  10.11.2022. Suomen Jääkiekkoliitto ry – Finlands Ishockeyförbund rf. Viitattu 14.11.2022.
35. ↑  Parviainen, Vesa:  *iltalehti.fi*.  10.11.2022. Alma Media Suomi Oy. Viitattu 14.11.2022.
36. ↑  Schellenberg, Dennis: Aapeli Rasanen – The Next Ones: NHL 2016 Draft Prospect Profile *thehockeywriters.com*.  1.6.2016. The Hockey Writers. Viitattu 29.6.2016. (englanniksi)
37. ↑  Aaltio, Marja: Pikkuleijona Aapeli Räsänen sai lakin 2,5 vuodessa – opintoja siivitti palo toteuttamaan unelmaa *aamulehti.fi*.  18.11.2016. Alma Media Suomi Oy. Viitattu 16.10.2019.
38. ↑  Iivari Räsänen *Elite Prospects*. Everysport Media Group AB.  (englanniksi)
39. ↑  Hiitelä, Juha: Ylen suosikkisarjasta tuttu näyttelijä jännittää Pikkuleijonien MM-finaalia – kurittaako oma poika Ruotsia? *is.fi*.  24.4.2016. Sanoma Media Finland Oy. Viitattu 29.6.2016.
40. ↑  Räsänen, Aapeli: Aapeli Räsäsen kolumni: Onneksi Suomi-kiekko ei toistanut jalkapallon virhettä – Pohjois-Amerikka tarjosi minulle täydellisen paketin *aamulehti.fi*.  7.9.2020. Alma Media Suomi Oy. Viitattu 27.5.2023.
41. ↑  Vornanen, Ismo: Kalpan jääkiekkoilija Aapeli Räsänen nauttii dialogeista ja puhuu ihmisoikeuksista kuin dosentti – "Kuuntelun suhdetta puhumiseen pitäisi kasvattaa, jos aikoo oppia eikä jumiutua uskomuksiinsa" *viikkosavo.fi*.  2.2.2022. Savon Media Oy. Viitattu 19.4.2022.
42. ↑  Moilanen, Mika: Uuden ajan vaikuttaja *HS.fi*.  22.11.2021. Sanoma Media Finland Oy. Viitattu 19.4.2022.

Aiheesta muualla
----------------

* Nordnetin #rahapodin jakso 84 – Vieraana jääkiekon huippulupaus Aapeli Räsänen (haastattelu julkaistu 31.8.2017)

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin